Флярыян Тавэн

**Флярыя́н Тавэ́н** (;  26 студзеня 1993 году) — францускі футбаліст, нападнік клюбу «Лянс» і нацыянальнай зборнай Францыі. Чэмпіён сьвету 2018 году.

## Кар’ера
### Клюбная

Не зважаючы на тое, што Тавэн паходзіць з Арлеану, сваю прафэсійную кар’еру пачаў клюбу «Грэнобль». Запачаткаваў выступы ў галоўнай камандзе ў сэзоне 2010—2011 гадоў Лігі 2. Пасьля гэтага сэзону каманда страціла месца ў лізе ды была расфармаваная. У выніку хлопец у ліпені 2011 году прыяднаўся да карсыканскага клюбу «Бастыя». 28 кастрычніка маладзён адзначыўся першым голам у матчы Лігі 2 супраць «Бардо». Ягоны клюб у той розыгрыш здабыў перамогу ў чэмпіянаце і прасунуўся ў найвышэйшы дывізіён. 29 студзеня 2013 году Тавэн склаў кантракт зь «Лілем», але хутка быў аддадзены ў паўгадовую арэнду назад у Бастыю, дзе выявіў сябе як здольны нападнік. У той год ён быў аганараваны званьнем найлепшага маладога гульца Лігі 1.

У выніку футбаліст прыцягнуў увагу іншых моцных францускіх клюбаў, і, такім чынам, у верасьні таго ж году далучыўся да марсэльскага «Алімпіку». Нападнік хутка замацаваўся ў першай адзінаццатцы каманды і быў адным з ключавых гульцоў каманды. У 2015 годзе француз паспрабаваў сябе ў ангельскім «Ньюкасл Юнайтэд», але ня здолеў тамака замацавацца. Ужо праз год ён вярнуўся ў Марсэль у арэнду, а пасьля і склаў доўгатэрміновы кантракт з былым клюбам. 30 красавіка 201 году Тавэн учыніў свой першы хет-трык ды аддаў галявую перадачу Максіму Ляпэсу ў выязным матчы францускай лігі супраць «Кану». 2 лютага 2018 году ён аформіў яшчэ адзін хет-трык у хатнім матчы супраць «Мэцу», які завяршыўся перамогай зь лікам 6:3. Спартовец двойчы абіраўся гульцом месяца лігі ў лістападзе і лютым і завяршыў сэзон Лігі 1 2017—2018 гадоў з 22 галамі, саступіўшы ў гонцы бамбардзіраў толькі Эдынсану Кавані з ПСЖ. Ён быў адным з чатырох кандыдатаў на ўзнагароду гульца сэзону, якая ў рэшце рэшт была нададзеная Нэймару. У Лізе Эўропы таго ж сэзону ён правёў чатыры галы ў чатырнаццаці гульнях каманды, але ў фінале французы сасутпілі мадрыдзкаму «Атлетыка».

У 2021 годзе францускі ўінгер нечакана прыяднаўся да мэксыканскага клюбу «Тыгрэс УАНЛ», дзе далучыўся да свайго былога калегі Андрэ-П’еру Жыньяку. У 2023 годзе ён вярнуўся ў Эўропу, падпісаўшы кантракт з італьянскім «Удынэзэ». Улетку 2025 году стаў футбалістам «Лянсу».

### Міжнародная
25 сакавіка 2017 году Тавэн упершыню быў выкліканы ў нацыянальную зборную Францыі на адборачны матч чэмпіянату сьвету 2018 году супраць зборнай Люксэмбургу. Аднак, у гэтай сустрэчы і наступнай праз тры дні супраць зборнай Гішпаніі ўдзелу ў матчы ня браў. Першы матч згуляў 2 чэрвеня 2017 году ў таварыскім матчы супраць зборнай Парагваю, які завяршыўся перамогай эўрапейцаў зь лікам 5:0, калі выйшаў на поле на 80-й хвіліне на замену Антуану Грызману. Тавэн быў адабраны ў склад зборнай на ўласна сам чэмпіянат сьвету 2018 году.[46] На турніры ён згуляў толькі адную хвіліну ў матчы 1/8 фіналу супраць зборнай Аргентыны, калі замяніў на пляцоўцы Кіліяна Мбапэ. Зборная, між тым, стала чэмпіёнам сьвету. У 2021 годзе браў удзел у летніх Алімпійскіх гульнях 2020 году ў Токіё.

## Дасягненьні
* Чэмпіён сьвету: 2018

## Крыніцы

## Вонкавыя спасылкі
* 
* 
* 

Катэгорыя:Францускія футбалісты
Катэгорыя:Францускія футбалісты і футбалісткі на Алімпійскіх гульнях
Катэгорыя:Футбалісты і футбалісткі на летніх Алімпійскіх гульнях 2020 году